Betty Irabor bụ onye Naijiria na-ede akụkọ,onyena-enyere mmadụ aka, onye nhiwe na mbiputa nke Genevieve magazine. O nweburu otu kọlụm na akwụkwọ akụkọ Black & Beauty UK. O nwekwara ntọala na-akwalite ị mata maka ọrịa ara ure, ịchọpụta ya n'oge na ọgwụgwọ. A mụrụ Irabor n'ụbọchị nke 25 n'ọnwa Maachị, n'afọ 1957. Betty Irabor bụ otu n’ime ndị ode akwụkwọ bụ ọkaibe na ndị na-ebipụta akụkọ na Naijiria. Irabor mụrụ asụsụ Bekee na mahadum were tinyezie isi n'ibipụta akwụkwọ. Ọ rụrụ ọrụ dịka onye nta akụkọ na akwụkwọ akụkọ Concord, ọrụ ndị nwe onwe ha na Vanguard, The Guardian,Thisday na Black & Beauty magazine na UK na ndị ọzọ na mba ofesi. N'afọ 2005, onye ọchụnta akụkọ mgbasa ozi na onye edemede a malitere Genevieve Foundation nke na-eme Pink Ball kwa afọ dị ka ụzọ e ji enweta ego e ji enyere ndị na-arịa ọrịa kansa aka. O mechara banye na azụmaahịa nke ihe nkwukọrịta ma gbahapụ ihe niile iji bido Genevieve Magazine n'afọ 2003 nke enwere ike ị kọwa dị ka ihe gaziri nke ọma, ma bụrụkwa otu n'ime akwụkwọ akụkọ maka ndụ, ejiji na ịma mma a kachasị agụ na Naijiria.